Gintaras (vardas)

Gintaras - vyriškas lietuviškas vardas. Moteriška šio vardo forma - Gintarė. Šiuos vardus turintys žmonės vardadienius švenčia gegužės 14-ąją. Astrologai teigia, kad žmones, kurių vardai Gintaras arba Gintarė globoja mėnulis, o jiems sėkmingiausia savaitės diena yra pirmadienis. Atgimimo metais, devintajame XX amžiaus dešimtmetyje mergaičių ir berniukų, kuriems gimus buvo duodami Gintarės bei Gintaro vardai labai padaugėjo, mat tuo metu gyventojams gintaras siejosi su lietuvybe, gražiai skambėjo ir šie vardai.

 Kilmė 
Žodis sudurtinis, sudarytas iš 2 šaknų: gin- (ginti) + tar- (tarti). Gintaras - brangakmenis. 

Yra kelios šios vardo reikšmės bei kilmės versijos.
Dažniausiai pasitaikanti versija yra ta, kad šis vardas kilęs nuo Baltijos jūros išmetamo mineralo „gintaro“. Kita versija – vardas kilęs iš žodžių „ginti“ ir „balsas“ arba „tarti“. Vardas Gintaras kildinamas ir iš kito lietuviško vardo „Gintautas“, kuris reiškia „tautos gynėjas“.

Graikiškas žodis „electron“, „electra“ lietuviškai taip pat reiškia gintarą. Taigi yra versijų, kad vardai Gintaras, Gintarė reiškia elektrą.

Lietuviški vardai Gintarė bei Gintaras taip pat siejami su auksu. Mat „Aurelijus“ lotyniškai reiškia auksinis arba gintaras. Be to, lietuviai iš jūros išmestą gintarą vadina lietuviškuoju auksu.

 Kitos vardo reikšmės 

Latviai taip pat turi vardą, reiškiantį „Gintaras“, – „Dzintars“. Angliškai „gintaras“ – amber. Šis žodis išvertus iš anglų kalbos taip pat reiškia geltoną šviesoforo signalą, o žodžių junginys "amber gambler“ – neatsargų vairuotoją, kuris per sankryžą važiuoja degant geltonam šviesoforo signalui.

 Vardadienis 
Gegužės 14 d.

 Žinomi žmonės 
Gintaras Adomaitis (g. 1959 m.), teatro aktorius
Gintaras Aleknonis (g. 1961 m.), teatrologas, žurnalistas
Gintaras Ažubalis (g. 1966 m.), karininkas 
Gintaras Bagdonas, žvalgybininkas, karininkas
Gintaras Balčiūnas (g. 1964 m.), advokatas
Gintaras Baltrūnas (g. 1957 m.), chemikas, habilituotas daktaras, profesorius
Gintaras Berenis (g. 1963 m.), Mažeikių politinis veikėjas 
Gintaras Beresnevičius (1961-2006), etnologas
Gintaras Byčius (g. 1958 m.), gydytojas, Panevėžio politikas 
Gintaras Bleizgys (g. 1975 m.), poetas
Gintaras Butkevičius (g. 1963 m.), Biržų rajono politinis veikėjas
Gintaras Chomentauskas (g. 1957 m.), psichologas, psichoterapeutas
Gintaras Chščenavičius (g. 1965 m.), vadybininkas, Alytaus rajono politinis veikėjas
Gintaras Čaikauskas (g. 1962 m.), architektas, pedagogas
Gintaras Čekanauskas (g. 1962 m.), teisininkas, teisėjas 
Gintaras Damalakas (g. 1956 m.), Joniškio rajono politikas
Gintaras Didžiokas (g. 1966 m.), inžinierius, politinis veikėjas 
Gintaras Dikčius (g. 1943 m.), fizikas 
Gintaras Jonas Furmanavičius (g. 1961 m.), Kauno politikas
Gintaras Gadliauskas (g. 1966 m.), Joniškio politinis veikėjas
Gintaras Gesevičius (g. 1952 m.), grafikas, tapytojas
Gintaras Girštautas (g. 1961 m.), Rokiškio politinis veikėjas
Gintaras Goda (g. 1965 m.), teisininkas, teisėtyrininkas penalprocesualistas
Gintaras Grajauskas (g. 1966 m.), poetas, eseistas
Gintaras Linas Grušas (g. 1961 m.), kunigas, monsinjoras, teologijos daktaras
Palemonas Gintaras Janonis (g. 1962 m.), tapytojas
Gintaras Januševičius (g. 1985 m.), pianistas 
Gintaras Karalevičius (g. 1962 m.), gydytojas, Šiaulių politinis veikėjas
Gintaras Karosas (g. 1968 m.), menininkas, Europos parko įkūrėjas
Gintaras Kavaliauskas (g. 1966 m.), Alytaus rajono politinis veikėjas
Gintaras Kazakas (g. 1971 m.), Vilniaus miesto politinis veikėjas
Gintaras Kleiza (g. 1961 m.), Prienų rajono politinis veikėjas
Gintaras Kovarskas (g. 1961 m.), Ukmergės rajono ūkio bei politinis veikėjas
Gintaras Kazlauskas (g. 1955 m.), restauratorius
Gintaras Kraujelis (g. 1956 m.), dailininkas monumentalistas
Gintaras Lazdynas (g. 1959 m.), literatūrologas
Gintaras Makarevičius (g. 1965 m.), dailininkas, scenografas, kino režisierius
Gintaras Noreika (g. 1970 m.), Panevėžio rajono politinis veikėjas
Gintaras Petrulis (g. 1960 m.), pedagogas, Kėdainių politikas
Gintaras Petrušis (g. 1964 m.), inžinierius, Kaišiadorių politikas
Gintaras Plevokas (g. 1963 m.), gydytojas, Ukmergės politikas
Gintaras Pucas (g. 1967 m.), pedagogas, Kretingos rajono politikas
Gintaras Pukas (g. 1950 m.), teisininkas, Kauno miesto politinis veikėjas
Gintaras Ramonas (g. 1962 m.), politinis veikėjas
Gintaras Sodeika (g. 1961 m.), dailininkas, kompozitorius, politinis veikėjas
Gintaras Stanulis (g. 1957 m.), pedagogas
Gintaras Steponavičius (g. 1967 m.), teisininkas, politikas 
Gintaras Šileikis (1960 m.), pedagogas, politinis veikėjas
Gintaras Šurkus (g. 1953 m.), verslininkas, Alytaus miesto politinis veikėjas
Gintaras Šurna (g. 1965 m.), verslininkas, Pakruojo politikas
Gintaras Švedas (g. 1964 m.), teisininkas
Gintaras Zuoza (g. 1968 m.), Pasvalio politikas
Gintaras Varnas (g. 1961 m.), teatro režisierius
Gintaras Verseckas (g. 1960 m.), politinis veikėjas
Gintaras Vidžiūnas (g. 1962 m.), Utenos politinis veikėjas
Gintaras Vilniškis (g. 1967 m.), Panevėžio rajono politinis veikėjas
Gintaras Žilėnas (g. 1959 m.), ūkininkas, Radviliškio politinis veikėjas 

 Taip pat skaitykite 
Gintautas

Kategorija:Lietuviški vardai